Държавен вестник, бр. 73, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  73
4. инструкции за безопасност при осъщест­
вяване на дейности с взривни вещества, оръ­
жия, боеприпаси и пиротехнически изделия;
5. списък на служителите, които ще имат 
достъп до взривните вещества, оръжията, 
боеприпасите и пиротехническите изделия, 
съгласуван с началника на РУ на МВР по 
местонахождението на обекта за производство.
Чл. 19. (1) При постъпване на заявлението 
и документацията по чл. 17 междуведомствена 
комисия, създадена със заповед на министъра 
на вътрешните работи, оценява пълнотата и 
съответствието на подадената документация 
с изискванията за издаване на разрешение и 
извършва проверка на място на обектите за 
производство и съхранение.
(2) Комисията по ал. 1 се състои от екс­
перти – представители на: Министерството 
на вътрешните работи, Министерството на 
отбраната, Министерството на икономиката, 
енергетиката и туризма, Министерството на 
околната среда и водите, Министерството на 
регионалното развитие и благоустройството, 
Дирекцията за национален строителен кон­
трол, Държавна агенция „Национална сигур­
ност“, Държавна агенция за метрологичен и 
технически наздзор и Изпълнителна агенция 
„Главна инспекция по труда“. Условията и 
редът за работа на комисията се определят с 
правила, утвърдени със заповед на министъра 
на вътрешните работи.
(3) При констатиране на непълноти и/
или несъответствия с изискванията на този 
закон комисията по ал. 1 уведомява писмено 
заявителя, дава указания и 30-дневен срок за 
отстраняването им, в който срокът по ал. 5 
спира да тече. 
(4) Ако констатираните непълноти и/или 
несъответствия не бъдат отстранени в дадения 
срок по ал. 3, производството по издаване на 
разрешението се прекратява.
(5) Директорът на ГДОП на МВР или 
оправомощено от него длъжностно лице 
издава разрешение или мотивирано отказва 
издаването му въз основа на становище на 
комисията по ал. 1 в двумесечен срок от по­
даване на заявлението.
(6) Отказът по ал. 5 подлежи на обжалване 
по реда на Административнопроцесуалния 
кодекс.
Чл. 20. (1) При постъпване на заявлени­
ето и документацията по чл. 18 ГДОП на 
МВР оценява пълнотата и съответствието 
на подадената документация с изискванията 
за издаване на удостоверение и извършва 
проверка на място. 
(2) При констатиране на непълноти и/
или несъответствия с изискванията на този 
закон ГДОП на МВР уведомява писмено за­
явителя и дава указания и 30-дневен срок за 
отстраняването им, в който срокът по ал. 4 
спира да тече. 
(3) Ако констатираните непълноти и/или 
несъответствия не бъдат отстранени в дадения 
срок по ал. 2, производството по издаване на 
удостоверението се прекратява.
(4) Директорът на ГДОП на МВР или оп­
равомощено от него длъжностно лице издава 
удостоверение за производство или мотиви­
рано отказва издаването му в едномесечен 
срок от подаване на заявлението.
(5) Отказът по ал. 4 подлежи на обжалване 
по реда на Административнопроцесуалния 
кодекс.
Чл. 21. (1) Разрешенията за производство на 
взривни вещества, на оръжия, на боеприпаси 
и на пиротехнически изделия са безсрочни.
(2) Удостоверенията за производство на 
взривни вещества, на оръжия, на боеприпаси 
и на пиротехнически изделия са валидни за 
срок 5 години.
(3) Издадените разрешения и удостоверения 
за производство важат само за посочените в 
тях видове взривни вещества, пиротехнически 
изделия, оръжия и боеприпаси и могат да се 
използват само от лицата, на чието име са 
издадени.
Чл. 22. Лицата по чл. 13, ал. 4 не могат 
да извършват търговия със и/или отдаване 
под наем на произведените от тях образци на 
взривни вещества, на оръжия, на боеприпаси 
и на пиротехнически изделия, както и ремонт­
ни дейности, видоизменяне и утилизация на 
оръжия и боеприпаси.
Чл. 23. (1) Лицето, получило разрешение 
за производство на взривни вещества, оръ­
жия, боеприпаси и пиротехнически изделия, 
уведомява ГДОП на МВР при:
1. преустройство на обектите за производ­
ство и съхранение и/или промяна на мобилна 
производствена установка за взривни вещества 
по чл. 14, ал. 1, т. 3;
2. промяна на персонала по чл. 14, ал. 1, т. 4;
3. промяна на търговската регистрация;
4. промяна на вида на взривните вещества, 
на оръжията, на боеприпасите и на пиротех­
ническите изделия, които произвежда;
5. изтичане срока на договора по чл. 17, 
ал. 2.
(2) В случаите по ал. 1 лицето, получило 
разрешение за производство, представя в 
14-дневен срок от настъпването на промяната 
документите, свързани с нея, и документ за 
платена такса в размер, определен с тарифата 
по чл. 12.
(3) Оценяването на документацията по 
ал. 2 и проверката на място на обектите за 
производство и съхранение, когато е необходи­
мо, се извършват по реда на чл. 19, ал. 1 – 4.
(4) Директорът на ГДОП на МВР или 
оправомощено от него длъжностно лице в 
едномесечен срок отразява промяната в из­
даденото разрешение за производство.